Գրիգոր Շահինեան

Գրիգոր Շահինեան (ծնած է 1930-ին Դամասկոս, Սուրիա - մահացած 2009-ին Պէյրութ,Լիբանան), սփիւռքահայ գրականագէտ: Ուսուցիչ, հիմնադիր եւ խմբագիր՝ «Ահեկան» գրական հանդէսին:

 Կենսագրութիւն 

Ուսումը ստացած է Դամասկոս, հայկական եւ ֆրանսական վարժարաններու մէջ: 1945-ին Պէյրութ փոխադրուած է, ուր յաճախած եւ աւարտած է «Նշան Փալանճեան» ճեմարանը: Հոն դասաւանդած է նաեւ, նախքան բարձրագոյն ուսումի համար մեկնիլը Պելճիքա։ Պրիւքսէլի Ազատ համալսարանէն ստացած է Պսակաւոր արուեստներու վկայականը բանասիրութեան եւ մանկավարժութեան ճիւղերու մէջ, իսկ 1956-ին՝  ուսուցչական աստիճան:

Լիբանան դարձին շարունակած է ուսուցչական-դասախօսական ասպարէզը 1950-էն սկսեալ երկար տարիներ դասաւանդած է Ճեմարանի մէջ, նաեւ՝ Ֆրեռներու դպրոցին, Հայկազեան Գոլէճին եւ Զարեհեան դպրեվանքին մէջ:1970-1994-ին ֆրանսական գրականութիւն դասաւանդած է Լիբանանի պետական համալսարանը: 1990-ականներուն արեւմտահայ գրականութեան եւ գլխաւորաբար Լեւոն Շանթի գրականութեան մասին կարճ դասընթացներ վարած է նաեւ Երեւանի պետական համալսարանին, Արցախի պետական համալսարանին եւ Հայաստանի Ամերիկեան համալսարանին մէջ, ինչպէս նաեւ հայերէնի դասեր՝ Վենետիկի ամառնային դասընթացներու ծիրէն ներս:

1987-ին հիմնադրած եւ մինչեւ 2007 ղեկավարած է Անթիլիասի Խաչեր Գալուստեան մանկավարժական կազմաւորումի կեդրոնը:

Աշխատակցած է բազմաթիւ հայկական օրաթերթերու եւ գրական հանդէսներու:1966-1970-ին հիմնադրած եւ վարիչ խմբագիր եղած է «Ահեկան» մշակութային ու գրական եռամսեայ հանդէսին:

Շահան Շահնուրի ստեղծագործութիւնը ուսումնասիրող տոքթորական աւարտաճառ պաշտպանած է 1979-ին, Փարիզի համալսարանի գրականութեան բաժնին մէջ, իսկ 1994-ին՝ Երեւանի պետական համալսարանին մէջ:

Համազգային Հայ Կրթական եւ Մշակութային Միութեան գործունեայ անդամ էր: Իր ղեկավարած Շրջանային Վարչութեան կազմի օրով եւ իր նուիրուած ու խանդավառ ճիգերուն շնորհիւ հիմնադրուած է «Լեւոն Շանթ» մշակութային կեդրոնը:Շահինեան (1930-2009)

Իր մահկանացուն կնքած է Պէյրութի մէջ, 15 Փետրուար 2009ին, յետ կարճատեւ հիւանդութեան:

դիմանկարի համար․ Գրիգոր Շահինեան

 Մենագրութիւններ եւ օտարալեզու գործեր, հատորներ եւ բառարան 
Ունի գրաբանական-գրադատական ճոխ վաստակ,յատկապէս մենագրութիւններ՝ նուիրուած համաստեղի,Գ.Մահարիի, Լեւոն Շանթի:  Արտադրած է նաեւ օտարալեզու գործեր՝ նուիրուած հայ գրականութեան եւ գրական դէմքերու, ինչպէս նաեւ հայ գրականութիւնը Ֆրանսերէնով ներկայացնող «Panorama de la literature armenienne» ու «Oeuvres vives de la literature armenienne» եւ յուշերու հատընտիր «Վերաքաղ» հատորներուն:

Գրիգոր Շահինեան հեղինակած է եւ բազմիցս վերահրատարակուած իր «Ֆրանսերէն-հայերէն» ստուարածաւալ բառարանը։

 Գրիգոր Շահինեանի հատորները  կարելի է ձեռք ձգել Կաթողիկոսարանի Կիլիկիա գրատունէնԳՐԻԳՈՐ ՇԱՀԻՆԵԱՆ   

Շահան Շահնուր – Աքսոր եւ Արուեստ - Գրիգոր Շահինեան
Կենսագրութիւն Եւ Մատենագիտութիւն Շահան Շահնուրի - Գրիգոր Շահինեան
ՀԱՅՈՑ ՊԱՏՄՈՒԹԵԱՆ ԴԱՍԱՒԱՆԴՈՒՄԻ ԿԵՐՊ - Գրիգոր Շահինեան
ԹՂԹԱԿՑՈՒԹԻՒՆ ՄԵԾԻ ՏԱՆՆ ԿԻԼԻԿԻՈՅ ԵՐԵՔ ԿԱԹՈՂԻԿՈՍՆԵՐՈՒ ԵՒ ԱՄԵՆԱՅՆ ՀԱՅՈՑ ԽՈՐԷՆ Ա. ՄՈՒՐԱԴԲԷԿԵ - Գրիգոր Շահինեան
ՀԱՅՐԻԿԻՆ ԵՒ ՏՈՒՏՈՒՆԻՆ ԱՄԱՌՆԱՅԻՆ ԱՐԿԱԾՆԵՐԸ - Գրիգոր Շահինեան
«Դաւիթ Եւ Խանդութ», *«Սասունցի Դաւիթի Մանկութիւնը», *«Փոքր Մհեր», *«Սասունցի Դաւիթի Եւ Մսրայ Մելիքի Կռիւը», *«Սանասար Եւ Պաղտասար»,
«Ծովինար»1994, Մանկապատանեկան Գրականութիւն, ՀայերէնԷջ: 38,
«Սասունցի Դաւիթի Պատանութիւնը» 1994, Մանկապատանեկան Գրականութիւն, Հայերէն Էջ: 63

 Ծանօթագրութիւններ 

 Աղբիւրներ 
Ծաղկաքաղ Սփիւռքահայ Գրականութեան,Պէյրութ 2009 էջ(351):

Գրիգոր Շահինեան (1930-2009)

դիմանկարի համար․ Գրիգոր Շահինեան

ԳՐԻԳՈՐ ՇԱՀԻՆԵԱՆ

Ստորոգութիւն:Պրիւքսէլի Պսակաւոր արուեստներու բանասիրութեան եւ մանկավարժութեան ճիւղը աւարտողներ
Ստորոգութիւն:Փարիզի Սորպոն համալսարանի գրականութեան ճիւղը աւարտողներ
Ստորոգութիւն:Հիմնադիր, վարիչ-խմբագիր՝ «Ահեակ» գրական հանդէսին
Ստորոգութիւն:Դամասկոս ծնունդներ
Ստորոգութիւն:Պէյրութ մահեր
Ստորոգութիւն:Համազգային Հայ Կրթական եւ Մշակութային Միութեան անդամ